Прапаноўваецца арганізацыя прафесійных проб навучэнцаў 7—9 класаў, што дазволіць ім скласці ўяўленне аб характары прафесійнай працы людзей на аснове асабістага вопыту. На сёння праведзены дыяг­настычныя даследаванні, па выніках якіх сфарміраваны групы навучэнцаў для правядзення прафесійных проб. Прадугледжваецца арганізацыя тэарэтычных заняткаў па прафесійных блоках, якія адпавядаюць пэўным сферам чалавечай дзейнасці (“чалавек — чалавек”, “чалавек — тэхніка”, “чалавек — вобраз”), і практычных заняткаў па знаёмстве з сутнасцю і асаблівасцямі прафесій гэтага блока. Такая работа арганізоўваецца не толькі ў ВПК, але і ва ўстановах прафесійнай і дадатковай адукацыі, на прадпрыемствах і ў іншых арганізацыях нашага мікрараёна, што значна ўзмацняе рэгіянальны кампанент прафарыентацыйнай работы і прафесійнага выбару навучэнцаў. Паралельна педагогамі разам з бацькамі арганізоўваецца адпаведная работа ў сістэме ўрочнай і пазаўрочнай работы.